Man skal være god til blindskrift for at forstå billedet, der opstilles den 13. november.

Anledningen er, at den store danske kunstner Ingvar Cronhammar fylder 60 år. I den forbindelse er 10 af landets museer gået sammen for at hylde den usædvanlige kunstner. Det gør de på Nordjyllands Kunstmuseum med tre store værker af Cronhammer. Et af dem er Title fra 2001, som er en skulptur, der består af 81 sorte granitfliser på i alt 121 kvadratmeter. I fliserne er der slebet en tekst af Peter Laugesen - i blindskrift. Det har hele tiden været kunstnerens ønske at teksten ikke oversættes til almindelige bogstaver. Værket opstilles den 13. november fra kl 8.00, og bliver en permanent del af skulpturparken på Nordjyllands Kunstmuseum.